129. ΑΠΟΦΑΣΗ ΥΠΟΥΡΓΟΥ ΓΕΩΡΓΙΑΣ Αριθ. 152347/3807 της 11/29 Μαΐου 1981 (ΦΕΚ Β΄ 309) Περί καταπολεμήσεως εντόμων ή τρωκτικών σε κατοικημένους χώρους. Έχοντας υπόψη: 1.Τις διατάξεις του Νόμ. 721/77 «περί ελέγχου και εγκρίσεως κυκλοφορίας γεωργικών φαρμάκων» και ειδικότερα εκείνες που καθορίζονται με τα άρθρα: 2 παρ. 1, 14 παρ. 2τ΄, 29 και 30. 2.Το άρθρ. 4 του Β.Δ. 364/1967 που καθορίζει το κατώτατο όριο της τιμής οξείας τοξικότητας των σκευασμάτων τα οποία επιτρέπεται να χρησιμοποιούνται σε χώρους ομαδικής συμβιώσεως και επιβάλλει την παρουσία ειδικών επιστημόνων κατά την εφαρμογήν τους στους χώρους αυτούς. 3.Την ανάγκη επιβολής περαιτέρω ελέγχου στις διενεργούμενες από ιδιωτικές επιχειρήσεις καταπολεμήσεως εντόμων ή τρωκτικών σε κατοικημένους χώρους. 4.Την αριθ. 224632/14.5.80 κοινή απόφαση των Πρωθυπουργού και Υπουργού Γεωργίας «περί αναθέσεως αρμοδιοτήτων στους Υφυπουργούς Γεωργίας» ΦΕΚ 488 Β΄/20.5.1980. 5.Τη γνωμοδότηση αριθ. 1 της 7ης/10.4.81 συνεδριάσεως του Α.Σ.Υ.ΓΕ.Φ., αποφασίζουμε: 1.Θεσπίζουμε ειδική άδεια για τις επιχειρήσεις που συγκροτούν συνεργεία εφαρμογής καταπολεμήσεως εντόμων ή τρωκτικών σε κατοικημένους χώρους. Η άδεια αυτή εκδιδομένη από τη Δ/νση Προστασίας Φυτών του Υπουργείου Γεωργίας, ύστερα από αίτηση του ενδιαφερομένου ανανεώνεται κάθε πέντε χρόνια εφ’ όσον εξακολουθούν να ισχύουν οι προϋποθέσεις υπό τις οποίες χορηγήθηκε. Προϋπόθεσεις για τη χορήγηση της εν λόγω άδειας ορίζονται: α)Ο ενδιαφερόμενος να είναι ή να απασχολεί με υπαλληλική σχέση ένα από τους επιστήμονες που ορίζει το Β.Δ. 364/67, άρθρ. 4, (Ιατρό, Γεωπόνο Ανωτάτης Σχολής, Φαρμακοποιό, Χημικό). Ο επιστήμονας αυτός είναι υπεύθυνος για την αποτελεσματική και χωρίς επιπτώσεις δημόσια υγεία καταπολέμηση και υποχρεώνεται να επιβλέπει την εφαρμογή της. β)Ο ενδιαφερόμενος να διαθέτει τον απαραίτητο εξοπλισμό σε ψεκαστικά και λοιπά μέσα για την εφαρμογή της καταπολεμήσεως καθώς και γάντια, φόρμες, προσωπίδες κ.λπ. για την προστασία των εργατών. Ο εξοπλισμός αυτός θα αναγράφεται αναλυτικά στην άδεια κατά τη χορήγησή της και θα ελέγχεται η ύπαρξη και χρησιμοποίησή του από τις οριζόμενες με το άρθρ. 3 της παρούσης Υπηρεσίας. 2.Επιτρέπουμε την επ’ αμοιβή εφαρμογή καταπολεμήσεων εντόμων ή τρωκτικών σε κατοικημένους χώρους με τις εξής προϋποθέσεις: α)Το αναλαμβάνων την καταπολέμηση φυσικό ή νομικό πρόσωπο να είναι κάτοχος της άδειας που περιγράφεται στο προηγούμενο άρθρο. (Αντί για τη σελ. 410,665) Σελ. 410,665(α) Τεύχος ΣΤ22-Σελ.97 16.Ε.β.127-129 ΄Αμυνα κατά των ασθενειών των Φυτών β)Να χρησιμοποιείται σκεύασμα εγκεκριμένο, κατά τα οριζόμενα από το Νόμ. 721/1977, για την καταπολέμηση των συγκεκριμένων εντόμων ή τρωκτικών και να λαμβάνονται τα τυχόν ιδιαίτερα μέτρα που έχουν καθορισθεί με την έγκριση κυκλοφορίας του. γ)Ο υπεύθυνος επιστήμονας να παρακολουθεί την εργασία από της παρασκευής του υλικού επεμβάσεως και της χρησιμοποιήσεώς του μέχρι και της εφαρμογής των περιορισμών που επιβάλλονται για να καταστεί κατάλληλος για επαναχρησιμοποίηση ο χώρος στον οποίο έγινε η καταπολέμηση. δ)Να έχει γίνει έλεγχος από την οριζόμενη με το επόμενο άρθρο Υπηρεσία ως προς την δυνατότητα εφαρμογής της συγκεκριμένης καταπολεμήσεως χωρίς κινδύνους για την δημόσια υγεία. Για το σκοπό αυτό δηλούται ο χώρος, ο χρόνος και το σκεύασμα που θα χρησιμοποιηθεί και η αρμόδια Υπηρεσία υποχρεούται να ελέγξει και να εγκρίνει ή να απορρίψει εγγράφως την εφαρμογή της καταπολεμήσεως εντός δεκαημέρου από της υποβολής της σχετικής αιτήσεως. Σε περίπτωση που δεν πληρούνται, συνολικά ή μερικά, οι ως άνω προϋποθέσεις απαγορεύουμε την εφαρμογή καταπολεμήσεων εντόμων ή τρωκτικών σε κατοικημένους χώρους. 3.Αναθέτουμε τον έλεγχο εφαρμογής των διατάξεων της παρούσης: α)Στις κατά τόπους Δ/νσεις Γεωργίας για όλες τις περιοχές της χώρας εκτός από τους Νομούς Αττικής, Αχαΐας, Θεσ/νίκης και Ηρακλείου. β)Για τους Νομούς Αττικής,Αχαΐας, Θεσ/νίκης και Ηρακλείου στους εκεί εδρεύοντες Σταθμούς Φυτοϋγειονομικού Ελέγχου. Η παρούσα απόφαση αρχίζει να ισχύει ένα χρόνο από τη δημοσίευσή της στην Εφημερίδα της Κυβερνήσεως. 